google/wiki40b huggingface dataset:
Serienytt

Serienytt er et norsk nettsted som omtaler TV-serier.

Samarbeid

Serienytt har samarbeidet med NRK om nettserien Serieuniverset i 2014 og har ved flere anledninger vært gjest i Bergens Tidende-serien Serieshow.
Nettstedet har foretatt intervjuer av kjente bransjeledere som Ted Sarandos og Netflix-eier Reed Hastings, i tillegg til skuespillere som Abigail Spencer og Bob Odenkirk.

Historie

Nettsiden ble lansert i juni 2011 av Vidar Daatland, som da jobbet som redaktør for det Mediehuset Tek-eide nettforumet Diskusjon.no. Han jobber nå som redaktør for Serienytt. Redaksjonen holder til i Media City Bergen.

Lesertall

Ifølge egne publiserte tall har nettsiden, per januar 2019, 280 000 månedlige lesere.
Intel Pentium 4

Intel Pentium 4 er en familie med enkeltkjerne stasjonære, laptop og laveste nivå av tjener mikroprosessorer, som ble lansert av Intel den 20. november 2000, og levert frem til 8. august 2008. De hadde en syvende-generasjons x86 mikroarkitektur, kalt NetBurst som selskapet introduserte i sjette generasjon (PC) i form av Pentium Pro i 1995. NetBurst skilte seg fra Pentium II og Pentium III med en svært dyp instruksjons pipeline for å oppnå hastigheter opp mot 3.8 GHz.
I 2004 ble det opprinnelige 32-biter x86 instruksjonssettet i Pentium 4 utvidet med 64-biter instruksjonssettet x86-64.
Slaget ved Stirling Bridge

Slaget

I antall var skottenes hær på rundt 15 000 mann og den engelske talte kanskje 50 000 (60 000 har også vært nevnt). De skotske styrkene, ledet av Andrew Murray og med William Wallace som hans kaptein, kom fra beleiringen av Dundee og hadde forskanset seg i høyden ved Abbey Craig, ovenfor Forth og nord for Stirling. De engelske styrkene befant seg på motsatt side av elven og søkte å krysse en smal bro for å møte skottene på nordsiden. Under ledelse av Hugh de Cressingham krysset de engelske troppene broen, sannsynligvis ikke mer enn tre stykker i bredden. På den andre elvebredden var grunnen myrlendt og dårlig farbar. Det tok tid for de engelske styrkene å spre seg ut i terrenget etter å ha krysset den smale broen.
Etter en stund bedømte Wallace at den engelske hæren hadde krysset elven i et antall som de skotske styrkene skulle kunne nedkjempe. Han ga ordre til to angrep; et direkte mot oppsamlingen av de engelske soldatene på nordsiden av elven, og et annet bakfra på sørsiden for hindre en flukt. De skotske troppene kom i en formasjon som «schiltron», hvor en gruppe står skulder til skulder under og bak skjold mens de holder lange spyd samtidig som de beveger seg framover. Skottene overkjørte og drepte den engelske fortroppen mens de engelske kavaleriet viste seg å være lite effektiv på den myraktige bakken. Mange av kavaleristene mistet livet for de skotske våpnene. Noen engelskmenn forsøkte å trekke seg tilbake over broen, samtidig som soldatene som var på vei over mot skottene trykket på i motsatt retning. Presset på broen ble for stort, den kollapset og enda flere engelske soldater druknet. Noen få hundre kan ha reddet livet ved å svømme i land.
Liket av Hugh de Cressingham ble lemlestet etter kampen og det sies at et avlangt stykke av huden hans ble benyttet til å dekorere sverdhylsteret til William Wallace.

Etter kampen

Skottenes tap var relativt små, men Andrew Murray ble så hardt såret at han døde av skadene. Dette var stort tilbakeslag for Wallace og de skotske styrkene.
John de Warenne, 7. jarl av Surrey slapp unna med restene av de engelske styrkene.
Seieren var begynnelsen på rekke seire som ga William Wallace et navn og fikk den skotske adelen til å se på ham med velvillighet. Etter hvert var hver eneste festning i Skottland som hadde vært besatt av engelskmennene erobret av skottene.
En populær skotsk anekdote om dette slaget går ut på at en tømmermester ved navn Iain Wright befant seg under broen da engelskmennene krysset den, og at broen kollapset fordi Wright trakk ut naglene én etter én.
Burzum

Bakgrunn

I Burzum benytter Vikernes artistnavnet «Count Grishnackh», lånt fra navnet til orken Grishnákh fra i J.R.R. Tolkiens fantasyroman Ringenes herre. Dette navnet ble oversatt av norske medier til «Greven». Vikernes har skrevet på sin nettside at motivasjonen for å drive Burzum var at han ville eksperimentere med «magi», og skape en alternativ virkelighet med «magi». Han har også skrevet at de to første albumene ble innspilt for LP, og inneholder en trylleformel på hver side, og formlene vil ikke virke i en CD-spiller med mindre man programmerer spilleren til å spille en side av gangen.

Drap og kirkebranner

Varg Vikernes ble dømt i 1994 for drapet på sin tidligere band-kollega Øystein «Euronymous» Aarseth fra Mayhem. Begge var sentrale skikkelser i det norske black metal-miljøet, og Aarseth deltok på Burzums selvtitulerte debutalbum. To av albumene ble utgitt på Aarseth sitt plateselskap; Deathlike Silence Productions. 
Mens Vikernes sonet straffen for drap og kirkebranner har han laget to nye album, Dauði Baldrs og Hliðskjálf. Albumene ble spilt inn på synthesizer i fengselet. Han skrev på nettsiden sin i 2006 at hans planer etter å ha sonet ferdig dommen er å gi ut noen bøker, muligens under et pseudonym, og kanskje utgi et Burzum-album eller to. Men han vil trekke seg tilbake og leve i anonymitet. Vikernes slapp ut av fengsel i 2009, etter nesten 16 år soning.
Yasuhiro Yamada

Karriere

Yasuhiro Yamada startet sin profesjonelle karriere i Yanmar Diesel i 1990. Han har også spilt for Shimizu S-Pulse.
Helgøysundet

Helgøysundet er et sund i Karlsøy kommune som skiller Helgøya på nordsiden fra Ringvassøya på sydsiden. Helgøysundet er omkring 10 kilometer langt, og forbinder Vannsundet i øst med Råsa i vest.
Midt i sundet skjærer Dåfjorden sydover inn i Ringvassøya og midt i denne ligger Dåvøya.
Vasaparken (Stockholm)

Vasaparken er en park i bydelen Vasastaden i Stockholm sentrum. I øst avgrenses den av Dalagatan, i nord av Odengatan, i vest av Torsgatan og i sør av sykehusområdet Sabbatsberg.
Bergianska trädgården lå her på 1700-tallet og større deler av 1800-tallet. Den flyttet 1885 til sitt nåværende sted ved Frescati, og Vasaparken begynte da å anlegges. Under første verdenskrigen ble parken brukt slik som mange andre av Stockholms parker som potetland.
Vasaparken er bl.a. kjent for viktige politiske debatter før valgene på 1950-tallet. Mest kjente er de politiske duellene i Vasaparken mellom Sveriges daværende statsminister Tage Erlander og opposisjonslederen Bertil Ohlin.
Astrid Lindgren bodde lenge på Dalagatan 46 ved Vasaparken og parken er nevnt i flere av hennes bøker.
De tre terrassehagene i grovhugget granitt og betongoverflater med relieffer ved Torsgatan ble anlagt på 1940-tallet i en unik stil. De fleste trærne i parken er fra tiden da parken ble anlagt, selv om det finnes en drøyt 200-årig lønn og flere nyplantede trær.

Utvikling

Da Sabbatsbergsområdet kommer til å utvikles mye de nærmeste årene med et større antall nye boliger, er en opprustning av Vasaparken påbegynt. I 2004 er terrasser bygget i gatenivå fra Odengatan og Dalagatan der en kan sitte og se ut over parken. 2005 ble det anlagt en kunstgressplen for 7-mannsfotball. Planen er en kunstisbane vinterstid. Skøytebanen ble innviet i desember 2005.
Statuer i parken; Arbetaren av Gottfrid Larsson og Romeo och Julia av Olov Thorwald Olsson.
Blindtarm

Blindtarmen (latin cecum) er starten på tykktarmen. De første 10 cm fra utløpet av tynntarmen, heter blindtarmen. Den er en del av fordøyelsessystemet. Blindtarmen har hos kjøttetere et vedheng, blindtarmsvedhenget (appendix vermiformis). Denne blir ofte feilaktig kalt "blindtarmen". Den er en del av lymfesystemet, og kalles også tarmtoncillen. I likhet med mandlene, kan den godt fjernes hvis den blir betent. Appendix er mest nyttig i starten av livet, og er da traktformet, for lettere å komme i kontakt med bakterier som vi skal utvikle motstandskraft mot. Først i puberteten blir den "ormelignende"(vermniformis). 
Blindtarmen finnes hos pattedyr, fugler og noen reptiler. De fleste planteetere har relativt store blindtarmer, mens kjøttetere har mindre, eller ingen i det hele tatt. Størrelsesforskjellen stammer fra den store mengden bakterier i planteeternes blindtarm, som hjelper til med enzymatisk nedbrytning av plantemateriale. Kjøttetere, som spiser lite plantemateriale, har en kortere blindtarm.
Ordet blindtarm blir ofte brukt feilaktig i dagligspråket når man mener blindtarmsvedhenget som sitter ytterst på blindtarmen. I blindtarmsvedhenget kan man få blindtarmvedhengsbetennelse (latin appendisitt), som behandles med kirurgisk fjerning av vedhenget (appendektomi).
Blindtarmen (Cecum) er nyttig, og skaper et beskyttet miljø for bakterier som er nødvendige for å bryte ned næringsstoffer. Vedhenget (appendix) er viktig for immunforsvaret.
Doktorer har lenge fundert over hvilken funksjon blindtarmsvedhenget (appendix) egentlig har ettersom personer som har fått blindtarmsvedhenget (appendix) fjernet klarer seg helt fint. Forskerne tror dette kan forklares med at vi i industrialiserte samfunn med gode hygieniske levevilkår ikke trenger et reservelager med gode bakterier. Derfor fører ikke fjerning av blindtarmsvedhenget (appendix) til helseproblemer i vår del av verden.
Pierre de Charentenay

Liv og virke

Han kom med familien til Paris som toåring, og trådte inn i jesuittordenen i 1965. I tillegg til studier i filosofi og teologi studerte han til mastergrad i sosiologi ved Fordham University i New York City og til doktorgrad i politologi i Paris.
Fra 1991 til 1997 var han president for jesuittene fakulteter i Paris, Centre Sèvres. Fra 1997 til 2004 var han direktør for jesuittenes Europakontor i Brussel. Etter et sabbatsår ved Fordham ble han sjefsredaktør for månedstidsskriftet Études, og forble i vervet til 2012.
Etter å ha undervist et år i politologi ved Ateneo de Manila på Filippinene ble han fast med i staben av bidragsytere til Civiltà Cattolica i Roma. Han har skrevet mange artikler og en rekke bøker om europeisk politikk, den katolske kirkes sosiallære, og forholdet mellom kirke og stat i forskjellige sammenhenger. Han har også undervist ved Boston College.
Gliese 876 e

Gliese 876 e er en eksoplanet som går i bane rundt stjernen Gliese 876 15,6 lysår unna i stjernebildet Vannmannen. Planeten ble oppdaget 23. juni 2010.
Gliese 876 e har er en 1:2:4 Laplace resonans med planetene Gliese 876 c og Gliese 876 b: For hvert omløp planet e foretar, fullfører planet b to omløp og planet c fire omløp rundt sternen. Dette er det andre kjente tilfellet av en Laplace resonans, etter Jupiters måner Io, Europa og Ganymedes.
Meyer Werft

Meyerverftet er et av de gjenværende, store, tyske skipsverftene. Det ligger i Papenburg i delstaten Niedersachsen. 
Verftet ble grunnlagt i 1795 som et verft for bygging av treskip mens Josef Lambert Meyer startet bygging av skip av jern i 1874. Verftet eies i dag av sjette generasjon av familien Meyer. Papenburg hadde i 1920 om lag 20 skipsverft, men bare Meyer-verftet klarte å drive sin virksomhet inn i det 21. århundre.
Mellom verdenskrigene bygde verftet først og fremst fiskeskøyter, losskøyter, brannskøyter og dessuten passasjerskip til kystfarten. Etter krigen hadde verftet også spesialisert seg på maskinbygging, og det var denne kompetansen som gjorde at det klarte seg gjennom de vanskelig etterkrigsårene. I de siste tiårene av det 20. århundre har Meyer-verftet opparbeidet seg et internasjonalt ry på bygging av bilferjer, passasjerferjer, gasstankere, containeskip, dyretransportskip og, framfor alt, luksuriøse cruiseskip.
I 1985 ble det første cruiseskipet sjøsatt ved stabelavløpning. Skipet «Homeric» var det siste cruiseskipet på denne størrelsen som ble satt på vannet ved en konvensjonell stabelavløpning. Alle senere cruiseskip er bygget i det som, da den i 1985 ble oppført, var verdens største, overbygde byggedokk. Hallen er 370 meter lang, 101,5 meter bred og 60 meter høy. Dokken har en lengde på 358 meter og en bredde på 39 meter.
Homeric  er også det eneste cruiseskipet som etter ferdigstillelse har vendt tilbake til Meyer-verftet. Det ble mellom oktober 1989 og mars 1990 forlenget med 40 meter.
I dag er verftet et av verdens største og mest moderne med 2.100 ansatte og virksomheten spiller en regional nøkkelrolle innen økonomi og arbeidsmarkedet i det nordlige Emsland og sørlige Øst-Friesland. Det bygger cruiseskip av Panamax-størrelse for rederiene RCI og Norwegian Cruise Line/NCL America i Florida, USA. Per 2006 er verftets nyeste prosjekt konstruksjonen av NCL America Pride of Hawaii.

Særskilte forhold

På grunn av verftets beliggenhet oppstrøms ved elven Ems, må de gigantiske skipene som skal overleveres seile 36 km til Dollartbukten, noe som bare er mulig ved høyvann, en begivenhet som hver gang trekker tusenvis av tilskuere.
Auguste Le Breton

Forfatteren

Auguste Montfort, alias Le Breton, opplevde tragedie tidlig i livet - faren var gått bort under første verdenskrig og moren ble deretter bare borte. Han levde dermed fra sine første år i oppdragelseshjem (beskrevet i Les Hauts Murs, Paris 1953) og til inn i førtiårsalderen i dunkle omgivelser (beskrevet i 2 sous d’amour, Paris 1986).  
Han ble stadig sendt til forbedringsanstalter. Da han bodde i Paris ble han kjent med deler av byen som hadde dårlig rykte, mede barer og spillebuler. Han tilbragte også tid med gjenger i Montmartre, og ble kjent med den kriminelle verden - uten selv å bli personlig innblandet i noe kriminelt..
Under Vichy-regimet ble han involvert i illegalt motstandsarbeid, og fikk etter annen verdenskrig to utmerkelser for sin innsats. Enoen få år etter giftet haqn seg. Han bestemte seg da for å skrive; dersom han fikk barn skulle han skrive barnebøker, og han ville skrive om sin egen oppvekst.

Forfatterskap

Med dette som erfaringsbakgrunn forfattet han en rekke kriminalromaner av typen Roman noir. Noen er blitt  til filmer, for eksempel Du rififi chez les hommes (Paris 1954, Collection Série Noire)  og Le rouge est mis (Paris 1954).

Leksikografi

Et særtrekk ved hans språkstil var en viss anvendelse av parisisk argot-vokabular (parisisk forbryterslang). Han utgav i den forbindelse en ordbok, som utkom i flere opplag frem til 1986. Tittelen (med ordspill) var opprinnelig Langue verte et noirs desseins (Paris 1960, 1968), så L’argot chez les vrais de vrais (Paris 1975, 1976) og til slutt Argotez, argotez, il en restera toujours quelque chose [henspilling på «Calomniez, calomniez, il en restera toujours quelque chose»], Paris 1986. 
Siden er rett nok dette talemålet blitt foreldet, men samtidig er det av historisk leksikal interesse.
Al-Hussein-moskeen

Al Hussein-moskéen (arabisk: جامع سيدنا الحسين‎) ligger i historiske Kairo, de eldste delene av det sentrale Kairo i Egypt. Moskéen har sitt navn etter Husayn ibn Ali, dattersønn til profeten Muhammed og hvis hode i følge fatimidene tros være begravd i moskéen.
Den ble ferdigstilt i 1154 og ligger i direkte tilslutning til basaren Khan el Khalili.
Mattias Karlsson (orienteringsløper)

Karriere

Karlsson ble i 2003 verdensmester i stafett, da han sammen med Niclas Jonasson og Emil Wingstedt løp inn til gull i sveitsiske Rapperswil. Han løp andre etappe for det svenske vinnerlaget. Jonassons fremste individuelle meritt opplevde han under VM på hjemmebane i Västerås i 2004. Da tok han sølv på langdistansen, kun slått av nordmannen Bjørnar Valstad. I Västerås ble det også bronse på stafetten ettersom gullaget fra VM i 2003 måtte se seg slått av Norge og Russland. Denne gangen løp Karlsson andre etappe for Sverige. Ny stafettbronse i VM ble det tre år senere i danske Aarhus. Jonasson, Wingstedt og ankermann Karlsson ble denne gangen slått av Russland og Finland.
Liberchies

Liberchies er en liten by i den belgiske kommunen Pont-à-Celles, nord i provinsen Hainaut, som grenser til Frankrike og tilhører den franske del av Belgia. Byen, som ligger ca. 15 km nord for Charleroi, 50 km sør for Brussel og 5 km øst for Pont-à-Celles, ligger om lag 140 meter over havet og har vel 900 innbyggere. Liberchies ligger øst for A54/E420.
Byen er fødeby for jazzgitaristen Django Reinhardt. Selv om han reiste tidlig fra stedet, arrangeres i mai hvert år en Django Reinhardt jazzfestival her.

Historie

Den ligger langs den tidligere romerske veien fra Bavay til Tongeren. I Liberchies ble det oppdaget en vicus, Geminiacum, like ved sentrum av dagens by, noe som har gjort at det er blitt opprettet et arkeologisk sentrum her. Arkeologisk er stedet blitt særlig kjent for at det i 1970 ble funnet 368 romerske gullmynter der. Geminiacum spilte som utpost en viktig rolle i romernes forsvar mot germanerne, og i nærområdet til leiren kom det etter hvert en landsby.
Liberchies var en uavhengig by fra 1795 til 1964, da den ble slått sammen med Luttre. I 1976 ble Luttre og fire andre byer (Obaix, Buzet, Thimeon og Viesville) slått sammen med Pont-à-Celles.

Permanent utstilling

Det er laget en permanent utstilling av Geminiacum i Liberchies. Utstillingen har også et rom viet Django Reinhardt, som ble født i byen i 1910. Den viser høydepunkter i hans liv og hans innflytelse på moderne musikk, men setter også søkelyset på situasjonen for de reisende.
Idrettslaget Løken

Idrettslaget Løken er et idrettslag i Steigen i Nordland. Det ble stiftet i 1961, og har forskjellige aktiviteter, blant annet skiskyting, foldstranddagan, arrangerte turer og Hellgata-rennet.
VM i friidrett innendørs 2016

Arrangørby

Portland i USA ble enstemmig valgt som arrangør av IAAF i november 2013. Det var kun én annen søker, Birmingham i England, og denne byen ble tildelt VM i friidrett innendørs 2018 i stedet.
Mesterskapet vil arrangeres i Oregon Convention Center, som har 8000 sitteplasser.

Kvalifiseringskrav

IAAF besluttet i april 2015 følgende kvaliferingskrav til mesterskapet:
Satoru Mochizuki

Japans herrelandslag

Satoru Mochizuki spilte 7 landskamper for Japans herrelandslag.
Fram till nu

Fram till nu er et musikkalbum med Jan Johansen, utgitt i 2001.
Fylkesvei 3416

Fylkesvei 3416 går mellom Arabø og Varland i Vinje kommune. Veien er 12,2 km lang.
Frem til 2019 hadde veien betegnelsen Fylkesvei 851.
Radio Studio 54 Network

Historie

Radiokanalen ble grunnlagt 6. juni 1985 av Pietro Parretta og Francesco Massara, med hjelp av Enzo Gatto, Memmo Minniti, Pietro Musmeci. I starten hadde det navnet Radio DJ Club Studio 54. Det startet opp mer eller mindre som en lek, i tillegg til at ingen tjente penger fra radiostasjonens drift. Da Mammì law-loven trådte til kraft, ble det grunnlagt et selskap utfra denne leken.
I 1991 var radiostasjonen den første italienske radiostasjonen som brukte Radio Data System. In 1994 gikk radiostasjonen over til digitale sendinger, siden kvaliteten til digitale sendinger var bedre enn tilsvarende analoge sendringer. Radio Studio 54 Network var den første radiostasjonen i Calabria som gjorde dette.
Siden 1995 har radiostasjonen kunne sende radiosendingene sine utenfor de historiske grensene til Reggio Calabria, som utvidet kundebasen i Calabria og naboregionene. I 1998 endret radiostasjonen navn til Studio 54 Network.
I 2000 ble byggingen av av det mobile studioet Stargate startet. Dette studioet skal markere begynnelsen på en måte radiostasjonen skal sende sendingene sine. De har planer om å sende sendinger fra bysentrum, i midten av store folkemengder.

Studio 54 LiveTour

Studio 54 LiveTour er en utendørsforestiling som startet opp i 2000. Det er et reisende show som varer en hel dag, med gjester, musikk, spill, disco og annen underholdning. Det blir også strømmet over nettet.
Studio 54 Stargate er det mobile studioet hvor radiokanalen holder til og kringkaster fra. Det er utstyrt for å være et fullstendig mobilt radio- og TV-studio, med tre konsoller: en for lyd og video, en for production og en for post-production.
Gå – fortell Sparta om vår død

Handling

Vi befinner oss i 1964, ved begynnelsen av Vietnamkrigen. På denne tiden har USA 12 000 militære rådgivere i landet. I Penang sitter major Asa Bakker (Lancaster), yrkessoldat og veteran fra Koreakrigen, som øverstkommanderende for amerikanernes rådgivning i dette området. Han får ordre om å sende en gruppe menn til Muc Va, en forlatt utpost ute på landet som franskmennene tapte i sin krig i Indokina. Da Vietcong begynner å interessere seg for Muc Va oppstår det en hard kamp for å overleve. Muc Va forlates, men Vietcong har ikke til hensikt å la noen vende tilbake til et tryggere territorium.

Om filmen

Filmen er ingen sterk glorifisering av krig, men den støtter opp om de vanligste vrangforestillingene når det gjelder menneskene i den ikke-industrialiserte verden. Filmen regnes dog som en anti-krigsfilm, og til tross for begrenset visning på amerikanske kinoer, fikk den realivt god omtale av kritikerne. Særlig var kritikere med en anstrengt forhold til amerikas rolle i Vietnamkrigen positive til filmen. Publikumsbesøket ble imidlertid dårlig og filmen har i ettertid blitt mer eller mindre glemt.
Filmens manusforfatter, Wendell Mayes, mottok i 1978 en pris fra Writers Guild of America for beste manus.
Filmen regnes for å være en lav-budsjettfilm.
Skånes fotballforbund

Bakgrunn

Skånes Fotbollforbund, ofte omtalt som Skånes FF, er øverste administrative ledelse for organisert fotball i Skåne. Forbundet, som ble stiftet 23. mars 1919, har for tiden 376 medlemsklubber. Skåne FF har base i Malmö.

Serier

Skånes FF administrerer følgende serier:
Abugida

En abugida er et skriftsystem bygd opp av tegn som står for en konsonant med en innebygd vokallyd. En abugida kan for eksempel ha «ka» i stedet for «k». Disse tegna kan så omformes til å ha andre vokaler eller til å ikke ha vokaler ved hjelp av diakritiske tegn.
Navnet abugida er på samme måte som alfabet avleda fra de første tegna i et skriftsystem, i dette tilfellet ge'ez-skrift.
Bøhmergården

Bøhmergården er en teglstensbygård i Storgata 55 i Lillehammer sentrum.
Bygården ble oppført i 1850 for bankkasserer og senere ordfører Nikolai Gunnerius Bøhmer.
Bygningen var tidligere rivningstruet i forbindelse med utbygging, men er idag vedtaksfredet.
Sissy-bar

Sissy-bar (feiging-stang) er et engelsk begrep for ryggstøtte på en motorsykkel.
De er som oftest laget av en metallstang, ofte formet som en omvendt U. De finnes i utførelser for både fører og passasjer.
Verdenscupen i skeleton

Verdenscupen i skeleton er en årlig konkurranse som har blitt organisert av Fédération internationale de bobsleigh et de tobogganing siden 1986/87. Verdenscupen for kvinner debuterte i 1996/97.